C 349/27

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 349/14)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“UHLEN LAUBACH”

PDO-DE-02082-AM01

Paziņojuma datums: 6.7.2020.

APSTIPRINĀTĀ GROZĪJUMA APRAKSTS UN PAMATOJUMS

1. Analītiskās un/vai organoleptiskās īpašības

Analītiskajām īpašībām ir jāatbilst Vācijā spēkā esošajām juridiskajām prasībām.

Kļūda, kas ieviesusies dokumenta sagatavošanas laikā.

2. Teritorijas apraksts

Saskaņā ar valsts ģeoloģijas pārvaldes veikto pārbaudi Laubach slāņiem ir piederīgi vēl citi papildu Uhlen reģiona apgabali.

VIENOTAIS DOKUMENTS

1. Produkta nosaukums

“Uhlen Laubach”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Kvalitatīvs vīns

Balto Riesling vīnu nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauns Uhlen Laubach vīns ir bāli dzeltenā krāsā, reizēm zaļganā krāsā, kas, pieaugot vecumam, kļūst intensīvāka, līdz tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Analītiskajām īpašībām, kuras nav izteiktas skaitļos, ir piemērojami attiecīgie tiesību akti.

Vispārīgās analītiskās īpašības Maksimālā kopējā spirta tilpumkoncentrācija (tilp. %): Minimālā faktiskā spirta tilpumkoncentrācija (tilp. %): Minimālais kopējais skābums: Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

Vīns ar īpašiem elementiem (Prädikatswein), ko papildina: Auslese

Balto Riesling vīnu nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauns Uhlen Laubach vīns ir bāli dzeltenā krāsā, reizēm zaļganā krāsā, kas, pieaugot vecumam, kļūst intensīvāka, līdz tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Iepriekš aprakstītajai smaržu un garšu buķetei pamatā ir saldums, kas Auslese vīnu gadījumā ir maigs, krēmīgāks Beerenauslese vīniem, un tajā var būt arī medus notis. Šie vīna aromātu aspekti ir vēl izteiktāki Trockenbeerenauslese vīniem. Eiswein vīniem iepriekš aprakstītā bagātīgā aromātu un garšu buķete ietver pikantu skābumu.

Analītiskajām īpašībām, kuras nav izteiktas skaitļos, ir piemērojami attiecīgie tiesību akti.

Vispārīgās analītiskās īpašības Maksimālā kopējā spirta tilpumkoncentrācija (tilp. %): Minimālā faktiskā spirta tilpumkoncentrācija (tilp. %): Minimālais kopējais skābums: Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

Vīns ar īpašiem elementiem (Prädikatswein), ko papildina: Beerenauslese, Trockenbeerenauslese, Eiswein

Balto Riesling vīnu nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauns Uhlen Laubach vīns ir bāli dzeltenā krāsā, reizēm zaļganā krāsā, kas, pieaugot vecumam, kļūst intensīvāka, līdz tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda.

Iepriekš aprakstītajai smaržu un garšu buķetei pamatā ir saldums, kas Auslese vīnu gadījumā ir maigs, krēmīgāks Beerenauslese vīniem, un tajā var būt arī medus notis. Šie vīna aromātu aspekti ir vēl izteiktāki Trockenbeerenauslese vīniem. Eiswein vīniem iepriekš aprakstītā bagātīgā aromātu un garšu buķete ietver pikantu skābumu.

Analītiskajām īpašībām, kuras nav izteiktas skaitļos, ir piemērojami attiecīgie tiesību akti.

Vispārīgās analītiskās īpašības Maksimālā kopējā spirta tilpumkoncentrācija (tilp. %): Minimālā faktiskā spirta tilpumkoncentrācija (tilp. %): Minimālais kopējais skābums: Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

Kvalitatīvs dzirkstošais vīns no noteiktiem reģioniem (Sekt b.A.)

Balto Riesling vīnu nogatavina Uhlen Laubach saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauns Uhlen Laubach vīns ir bāli dzeltenā krāsā, reizēm zaļganā krāsā, kas, pieaugot vecumam, kļūst intensīvāka, līdz tas pieņem bagātīgu, piesātināti zeltainu krāsu, kad vīns ir pilnībā nobriedis. Vīnu aromātu nosaka mijiedarbība starp augļainām notīm un tipiskām slānekļa minerālu niansēm. Pelēkais Laubach slāneklis, kas satur 25–45 % kaļķakmens, ir viens no kaļķainākajiem Mozeles reģiona klinšakmeņiem. Tas izskaidro, kāpēc tur nogatavināto vīnu aromātā bieži vien ir vēsu dūmu un lazdu riekstu nianses un to garša parasti ir pilnīgāka un maiga. Daudzi no šiem vīniem ir silti un samtaini, un tiem piemīt valdzinošs buķetes pilnīgums un dziļums. Vīni ir krēmīgi un parasti gatavi dzeršanai pēc ļoti īsa nogatavināšanas perioda. Aprakstīto Prädikatswein vīnu aromātu un garšu buķeti Sekt b.A. vīnu gadījumā bagātina un pastiprina oglekļa dioksīds, ko izmanto dzirkstošā vīna ražošanai.

Analītiskajām īpašībām, kuras nav izteiktas skaitļos, ir piemērojami attiecīgie tiesību akti.

Vispārīgās analītiskās īpašības Maksimālā kopējā spirta tilpumkoncentrācija (tilp. %): 13,5 Minimālā faktiskā spirta tilpumkoncentrācija (tilp. %): 11,5 Minimālais kopējais skābums: Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

5. Vīndarības metodes

a) Īpašās vīndarības metodes

Attiecīgie ierobežojumi vīnu gatavošanā

Nav pieļaujama: kālija sorbāta, lizocīma, dimetildikarbonāta pievienošana, elektrodialīzes apstrāde, spirta satura pazemināšana, apstrāde ar katjonītiem, koncentrācija (kriokoncentrācija, osmoze, koniskā centrifūgas kolonna), saldināšana, ozola šķeldas vai preparātu pievienošana.

Kvalitatīvs vīns

Īpašā vīndarības metode

Vismaz 88° pēc Eksles skalas vai maksimālais skābums (izteikts vīnskābē) = 7,5 g/l

Līdz 100 ° pēc Eksles skalas un stiprinātie vīni: maksimālais atlikumcukuru saturs = “pussausais” saskaņā ar vīna nozares tiesību aktiem

Virs 100 ° pēc Eksles skalas: maksimālais atlikumcukuru saturs = misas svars/3

Vīns ar īpašiem elementiem (Prädikatswein)

Īpašā vīndarības metode

Auslese: vismaz 105 ° pēc Eksles skalas; minimālais atlikumcukuru saturs = 90 g/l

Beerenauslese: vismaz 130 ° pēc Eksles skalas; minimālais atlikumcukuru saturs = 150 g/l

Trockenbeerenauslese: vismaz 180 ° pēc Eksles skalas; minimālais atlikumcukuru saturs = 180 g/l

Eiswein: vismaz 130 ° pēc Eksles skalas; minimālais atlikumcukuru saturs = 150 g/l

Kvalitatīvs dzirkstošais vīns no noteiktiem reģioniem (Sekt b.A.)

Īpašā vīndarības metode

Tradicionālā fermentācija pudelēs

b) Maksimālais ražas iznākums

70 hl no hektāra

6. Noteiktais ģeogrāfiskais apgabals

Uhlen Laubach ir daļa no ACVN “Mosel” (reģistrācijas Nr. PDO-DE-A1270).

Uhlen Laubach vīna dārzi atrodas Reinzemes-Pfalcas federālās zemes Mayen-Koblenz lauku apvidū Winningen apgabalā. Šī Uhlen reģiona daļa jau vairāk nekā 10 gadus vīnu pasaulē un citviet zināma kā Laubach; nosaukums izriet no šajā apgabalā sastopamā slānekļa precīzās ģeoloģiskās definīcijas. Apgabals sākas virzienā lejup gar upi ar zemes gabaliem Nr. 256/112, 2571/118, 2581/119, 2398/0, 2395/3 un 2393/0 un beidzas virzienā lejup gar upi ar zemesgabalu Nr. 2222/1.

Produktus ar ACVN “Uhlen Laubach” var ražot reģistrētajā ACVN “Mosel” apgabalā (reģistrācijas Nr. PDO-DE-A1270). Noteiktais apgabals ietilpst ACVN “Mosel”. Uhlen Laubach saimniecības platība ir 13,83 ha.

7. Galvenā(-ās) vīna vīnogu šķirne(-es)

‘Weisser Riesling’ – ‘Riesling’, ‘Riesling renano’, ‘Rheinriesling’, ‘Klingelberger’

8. Saiknes vai saikņu apraksts

Uhlen Laubach vīna dārzi iekļaujas Mozeles lejasteces terasveida ainavā. Uhlen Laubach terases tradicionālā veidā ir izkārtotas ar skatu uz dienvidrietumu pusi un atrodas aptuveni 75–210 m virs jūras līmeņa. Pēdējo piecu gadu vidējā temperatūra 11,6 °C ir relatīvi augsta, kas būtu gaidāms tik nelielā augstumā. Nelielais nokrišņu daudzums (aptuveni 620 mm) un lielais saulaino stundu skaits (1 922) rada mikroklimatu, kas ir diezgan atšķirīgs no pārējā “Mosel” ACVN apgabala un nosaka vīnogu īpašo gatavību (augsta potenciālā spirta tilpumkoncentrācija ar zemu skābumu un nobrieduši fenoli). Vīni tiek raksturoti kā ļoti izteiksmīgi un ar ļoti bagātīgu buķeti. Īpašie ģeoloģiskie apstākļi Uhlen Laubach reģionā ievērojami palīdz sasniegt vīnogu fizioloģiskās gatavības pakāpi un ietekmē tur audzēto vīnogu īpašo garšu. Uhlen Laubach ģeoloģiskā laika skala atbilst devona sistēmai, agrā devona sērijām. Konkrētāk, apgabalu veido nogulsnes no Oberems/Laubach apakšlīmeņa un Laubach slāņa, kā arī Lahnstein apakšlīmeņa un Hohenrhein slāņa.

Lielais kaļķakmens saturs šajā apgabalā sastopamajā slāneklī norāda uz aizvien lielāku jūras gultnes izlīdzināšanos. Ne vairāk kā 10–20 m dziļajā tropiskajā jūrā sākotnēji bija pietiekami daudz skābekļa, lai tajā varētu augt koraļļi un gliemenes, kas tagad atrodas slāneklī. Rezultātā izdēdējusī klinšainā augsne ir regosols, kas sastāv no dažādiem slānekļiem, galvenokārt mālsmilts. Kaļķakmens saturs augsnē ir daudz augstāks nekā blakusesošajos ACVN apgabalos, un tas nozīmē, ka arī augsnes pH ir augstāks (7,5 salīdzinājumā ar 6,0 blakusesošajos apgabalos). Atsevišķās augsnes daļiņas kopā satur galvenokārt karbonāti. Apstāklis, ka augsne satur salīdzinoši maz māla daļiņu, taču tajā ir augsts akmens saturs (vairāk nekā 50 %), nozīmē, ka tai ir augsta gaisietilpība līdz pat zemākajiem slāņiem. Šis apstāklis apvienojumā ar augsto kaļķakmens saturu un īpašo mikrofloru un mikrofaunu jo sevišķi nozīmē, ka šā reģiona vīnu organoleptiskās īpašības ir ļoti atšķirīgas salīdzinājumā ar vīniem, kas ražoti blakusesošajos ACVN apgabalos. Uhlen Laubach vīniem bieži vien ir viegli dūmaina smarža. Vīnu garša parasti tiek raksturota kā bagātīga un viegla, maiga un samtaina. Tie ir daudz krēmīgāki nekā blakusesošajos ACVN apgabalos ražotie vīni. Tie parasti ir gatavi dzeršanai pēc ļoti īsa nogatavināšanas perioda. Cilvēku iedarbības pamatā ir vīnkopības tradīcijas, kas aizsākās jau pirms tūkstošiem gadu. Vīnogulāju stādīšana uz terasēm, kuras balsta sausā krāvuma akmens mūri, sākās jau romiešu laikos. Romiešu dzejnieks Ausonius 380. gadā šādas konstrukcijas nosaucis par amfiteātriem. Terasēs atrastās Romas monētas, kuras, iespējams, bija domātas kā ziedojumi, ir papildu pierādījums šai praksei. Kopš tiem laikiem vīnogas šajā apvidū ir audzētas vienmēr. Gadsimtu gaitā ražošanas kvalitāte tika pastāvīgi uzlabota, radot jaunas vīnogu šķirnes (kopš 19. gadsimta sākuma – šķirni ‘Riesling’) un jaunus veidus, kā vīnogulājus audzēt (kā krūmus, uz mietiem vai stieples rāmjos). Pēdējās desmitgadēs līdz ar aizvien pieaugošo informētību par vides jautājumiem galvenokārt ir panākts, ka arvien mazāk izmanto ļoti šķīstošus minerālmēslus. Tā rezultātā augsnē ir atgriezušās dabīgās mikrofloras un mikrofaunas populācijas, rosinot gan barības vielu uzsūkšanos, gan katjonu apmaiņas procesus, kas notiek arvien intensīvāk tādēļ, ka sarežģītas molekulas simbiotiski mijiedarbojas ar mikrobiem, kuri atrodas uz bārkšsaknēm. Šos mikrobus var izmantot kā saikni starp augsnē esošajām organiskajām vielām un minerālvielām, tādējādi padarot vīna buķeti vēl unikālāku.

Iepriekš aprakstītā saikne vienlīdz attiecas arī uz kvalitatīvu dzirkstošo vīnu no noteiktajiem reģioniem.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

Valsts tiesību akti

Papildu nosacījuma veids:

Papildu marķējuma prasības

Nosacījuma apraksts:

Informāciju, kas sniedzama uz etiķetes un iepakojuma, nosaka Eiropas Savienības, Vācijas Federatīvās Republikas un Reinzemes-Pfalcas federālās zemes spēkā esošie tiesību akti un noteikumi. Pirms uz vīna etiķetes norāda tradicionālos apzīmējumus, kas saistīti ar šo cilmes vietas nosaukumu, tam ir jāiztur oficiāla pārbaude. Tikai vīniem, kuri atbilst minētās oficiālās pārbaudes īpašajām prasībām, tiek piešķirts oficiālās pārbaudes numurs, kas sastāv no vairākiem cipariem un norāda pārbaudes iestādi, saimniecības numuru, pārbaudei iesniegto vīnu skaitu un gadu, kurā tie tika iesniegti vai kurā piešķirts pārbaudes numurs. Pārbaužu skaits jānorāda uz etiķetes. Tradicionālie apzīmējumi “Qualitätswein”, “Prädikatswein” un “Sekt b.A.” ir saistīti ar cilmes vietas nosaukumu un var aizstāt apzīmējumu “ACVN”.

Saite uz produkta specifikāciju

www.ble.de/eu-qualitaetskennzeichen-wein

(1) OV L 9, 11.1.2019., 2. lpp.